ก่อนหน้านี้ดิฉันมี ประจำเดือน ล่าสุดวันที่ 3 ตุลาคม 65 มีเพศสัมพันธ์แบบไม่ได้ป้องกัน เเละเมื่อวันที่ 29 ตุลา มีเลือดสีชมพูจางๆ ติดทิชชู่ #เหมือนเลือดล้างหน้าเด็ก ไม่มีอาการอะไร และล่าสุดวันที่ 30 ตุลา มีมูกสีน้ำตาลๆ มีอาการปวดท้องน้อย เลยสงสัยว่าจะตั้งครรภ์ไหมค่ะ เพราะมีเลือดจางๆสีชมพู เลยลองตรวจดูไม่ขึ้น 2 ขีดคะ ขึ้นขีดเดียว #ก่อนหน้านี้เคยเเท้งคุกคามหรือท้องนอกมดลูก 1 รอบค่ะเมื่อเดือนมิถุนายน 65 ขอบค่ะ
สวัสดีค่ะ การมีเพศสัมพันธ์ที่ไม่ได้ป้องกันด้วยถุงยางอนามัยหรือยาคุมกำเนิดชนิดใดๆเลยนั้น มีโอกาสทำให้เกิดการตั้งครรภ์ขึ้นมาได้การที่หลังการมีเพศสัมพันธ์แบบไม่ป้องกัน แล้วมีเลือดออกผิดปกติทางช่องคลอด อาจมีสาเหตุมาได้จาก ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลตรงช่องคลอดหรือปากมดลูกซึ่งจะบอกได้แน่ชัดขึ้นอาจจะต้องตรวจการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากเลือดยังออกทางช่องคลอดผิดปกติต่อเนื่อง ควรไปยืนยันผลที่รพ.และหาสาเหตุอื่นๆที่เป็นไปได้ต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง